钦定古今图书集成/明伦汇编/氏族典/第068卷 > 朱京
## 钦定古今图书集成/明伦汇编/氏族典/第068卷 > 朱京

按《宋史朱京传》：“京字世昌，南丰人。父轼，有隐德，京登
进士甲科，教授亳州应天府，入为太学录。神宗数召
见论事，擢监察御史。未几，论大臣除拟有爱憎之私，
中书言其失实，谪监兴国军盐税。历太常博士，湖北
京西、江东转运判官，提点淮西刑狱，司封员外郎。元
符初，迁国子司业，京固辞不拜。徽宗初立，复命之，逾”
月而卒。